ДОГОВОР

№АД-12-02-362/23.07.2018г.

Днес, 23.07.2018 г. в гр. Силистра, между:

1. „МБАЛ-Силистра”АД, с адрес: гр. Силистра, ул. “П.Мутафчиев” № 80, тел.: 086 /818 446, факс: 086 / 818 917, БУЛСТАТ 118501906, представлявано от Д-р Даниела Димитрова Костадинова, наричано по-долу за краткост “ВЪЗЛОЖИТЕЛ” от една страна

И


2. „Медицинска Техника Инженеринг” ООД гр. София 1750, ж. к.  „Младост” 1 бл. 28 Б, ул. „Димитър Моллов”, Булстат 831641528 № по ДДС BG831641528;  тел. 02/4627131, представлявано от Йонка Христова Гетова- Христанова , наричана за краткост по-долу “ПРОДАВАЧ” от друга страна,  на основание чл.112, ал. 1 от ЗОП и Решение № 24/27.06.2018год. на изп. директор на “МБАЛ – Силистра” АД, и под условие в съответствие с чл. 114  от ЗОП,  се сключи настоящият договор за следното:

I. ПРЕДМЕТ НА ДОГОВОРА



1. 1. Изпълнителят приема да достави и прехвърли собствеността на Възложителя съгласно оферта на специализирана медицинска апаратура - фабрично нова медицинска апаратура ортопедична операционна маса, съгласно Техническата спецификация на Възложителя (Приложения № 1 и детайлно описана в Техническото и Ценово предложение на Изпълнителя (Приложения № 2 неразделна част от Договора („Медицинска/та апаратура“) срещу задължението на Възложителя да я приеме и да заплати договорената цена съгласно условията, посочени по-долу.

             1.2 Освен доставката по алинея 1.1 предметът на Договора включва и изпълнението на следните дейности:

- доставка на Медицинската апаратура до мястото на доставка, посочено в настоящия Договор; 

-монтаж/инсталация и въвеждане в експлоатация на доставената Медицинска апаратура; 

- обучение на персонала на Възложителя за работа с доставената Медицинска апаратура; 

- гаранционно обслужване на доставената Медицинска апаратура и доставка на необходимите части и материали, в рамките на на гаранционния срок, считано от датата на подписване на Приемо-предавателния протокол по алинея в съответствие с изискванията на Техническата спецификация на Възложителя, Техническото и ценовото Предложение на Изпълнителя, които са неразделна част от настоящия Договор,
II. ЦЕНИ И НАЧИН НА ПЛАЩАНЕ

Цената на стоките по Раздел 1. чл.1., съгласно представено ценово предложение, неразделна част от договора и включва:

- Цената за доставка и прехвърляне на собствеността на Медицинската апаратура, предмет на Договора, монтажа, въвеждането  в експлоатация и обучението на персонала на Възложителя за работа с нея.
Цената е определена до крайните получатели.

2.1. Цената е фиксирана и не подлежи на промяна за срока на действие на договора.

2.2. Общата стойност на доставката е 41  360 лева, без включен ДДС.

2.3. Общата стойност на доставките по договора е 49 632 лева, с включен ДДС.
2.4. Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за транспортиране и доставка на Медицинска апаратура до мястото за доставка, включително опаковане, транспорт, разопаковане, товарене, разтоварване, инсталиране, монтаж, въвеждане в експлоатация и привеждане в работно състояние, готово за приемане и експлоатация, обучение на специалисти, доставка на цялата техническа и сервизна документация, всички разходи за извършване на гаранционно обслужванев срока на гаранцията или (за труд, резервни части и консумативи),както и разходи за отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.

 Посочените в настоящия Договор цени са крайни и остават непроменени за срока на действието му.

III. УСЛОВИЯ И НАЧИН НА ПЛАЩАНЕ

         3.1.Плащането по настоящия договор се осъществява чрез банков превод от страна на ВЪЗЛОЖИТЕЛЯ по банкова сметка на ИЗПЪЛНИТЕЛЯ.

3.2 Заплащането на стоките по договора се извършва в български лева, по банков път, по следната схема:

- 50% в едномесечен срок след осигуряване на финансиране от МЗ; 

 - 50% в едномесечен срок  след доставка монтаж ,  пускане в експлоатация и обучение и подписване на всички документи за изпълнени дейност по чл.1 от договора.
IV. СРОК НА ДОГОВОРА. СРОК И МЯСТО НА ИЗПЪЛНЕНИЕ И ДОСТАВКА
4.1. Договорът влиза в сила от датата на неговото подписване.

4.2. Настоящият договор се сключва под условие в съответствие с чл. 114  от ЗОП, тъй като за него към датата на обявяване на ОП не е осигурено финансиране от МЗ. Договорът е с отложено изпълнение.
4.3.Изпълнението на договора започва след осигуряване на финансиране от възложителя за неговото изпълнение, удостоверено с възлагателно писмо изпратено от възложителя до изпълнителя.

4.4. Срокът на доставка е 60 дни от датата на получаване на възлагателно писмо;Изпълнителят се задължава да достави до мястото на доставка и в съответния срок на доставка, съответно да прехвърли собствеността и предаде на Възложителя Медицинската апаратура, предмет на доставка, отговаряща на техническите стандарти и изисквания и окомплектована с инструкция за експлоатация на български език, сертификати, разрешения и инструкции и препоръки за съхранение и експлоатация, както и  с други документи и аксесоари, изискващи се съгласно Техническата спецификация на Възложителя и Техническото предложение на Изпълнителя.
4.5.ИЗПЪЛНИТЕЛЯТ се задължава, в срок до два дни преди доставката, да уведоми писмено или по факс, ВЪЗЛОЖИТЕЛЯ за предстоящото доставяне на стоката, предмет на настоящия договора.

4.6.Място на доставката ”Ортопедично-Травматологично Отделение” при „МБАЛ - Силистра ” АД Силистра

4.7. Доставката се удостоверява с приемно-предавателен протокол.

4.8.Изпълнителят предава Медицинската апаратура на упълномощен представител на Възложителя. За съответствието на доставената Медицинска апаратура и приемането й по вид, количество, компоненти, окомплектовка се подписва приемо-предавателен протокол, от Страните или техни упълномощени представители,след проверка за: отсъствие на „Несъответствия“ (недостатъци, дефекти, повреди, липси и/или несъответствия на доставената Медицинска апаратура и/или придружаващата я документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на Изпълнителя и Техническата спецификация на Възложителя), наличие на окомплектовка на доставката. 

 4.9. При констатиране на явни Несъответствия, Възложителят има право да откаже да подпише приемо-предавателен протокол. В тези случаи, Страните подписват констативен протокол, в който се описват констатираните Несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от Възложителя срок, или при забавяне на доставката на Медицинската апаратура с повече от  10 дни, Възложителят имат право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от Възложителя суми, с изключение на авансово платените суми за продуктите, които са доставени от Изпълнителя и приети от Възложителя, включително да усвои сумите по предоставените гаранции.

4.10. Подписването на приемо-предавателния протокол без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на Медицинската апаратура. Приемането на доставката на Медицинската апаратура с Приемо-предавателния протокол няма отношение към установените впоследствие в гаранционния срок Несъответствия.

4.11. Преминаване на собствеността и риска

Собствеността и риска от случайно повреждане или погиване на Медицинската апаратура, предмет на доставка преминава от Изпълнителя върху Възложителя от датата на подписване на Протокола за монтаж и въвеждане на Медицинската апаратура в експлоатация . 

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

5.1. Да достави стоките в договорения срок и да ги предаде, придружени с необходимите документи и оборудване - гаранционна карта, ръководство за обслужване на български език, както и всички други документи, необходими за обслужването им.

5.2. Да достави стоките, пакетирани и маркирани със СЕ маркировка в количество и качество на мястото на доставяне. Оферираните апарати трябва да бъдат доставени, монтирани, настроени и предадени с всички необходими за първична/пускова/експлоатация принадлежности и консумативи

5.3. Да осигури безплатно гаранционното сервизно обслужване за времето от 30 месеца, считано от датата на пускането в експлоатация на оборудването.

5.4. При подписването на договора да представи:

а)
документи по чл. 58, ал.1 от ЗОП издадени от компетентните органи;

б)
гаранция за изпълнение, в една от формите, определени в чл.111 от ЗОП, която се освобождава до 60 дни след приключване изпълнението на договора. Гаранцията е в размер на 5 % от стойността на договора без ДДС.

5.5. Да проведе обучение на персонала за работа с доставената апаратура в срок до 7 дни след доставката
5.6. Да не прехвърля правата и задълженията си, произтичащи от този договор, на трети лица.

         5.7. Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

         5.8. Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията и въвеждането на Медицинската апаратура в експлоатация.

          5.9. Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставената Медицинска апаратура проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали. 

5.10 Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията и въвеждането на Медицинската апаратура в експлоатация.

VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ

6.1. Да приеме доставените в срок и на място стоки, съответстващи по вид, количество и качество на описаното в настоящия договор.

6.2. Да заплати доставените стоки по реда на Раздел IV т.4.2 от настоящия договор.

6.3. След приключване изпълнението на договора да освободи гаранцията за изпълнение в рамките на два календарни месеца, без да дължи лихви за срока, през който средствата законно са престояли у него.

6.4. Да допуска до апаратурата само квалифициран персонал, който е обучен да работи с нея

6.5  Да спазва инструкциите на ИЗПЪЛНИТЕЛЯ за правилна експлоатация на медицинската техника и апаратура.

        6.6.Възложителят има право на рекламация по отношение на доставената по Договора Медицинска апаратура, както по отношение на монтажа и инсталацията  при условията посочени в настоящия Договор и съгласно гаранционните  условия.

     6.7. Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

6.8.  Възложителят е длъжен да следи и осигурява извършването на поддръжка и сервиз на Медицинската апаратура в рамките на гаранционния срок, при условията и сроковете на този Договор, съответно при условията на гаранцията

VII. КАЧЕСТВО, ГАРАНЦИИ И СРОК НА ДОГОВОРА

7.1. Качеството на доставените стоки, предмет на настоящия договор, следва да отговаря на техническите стандарти на производителя.

7.2. Гаранционният срок на стоките е 36 (тридесет и шест ) месеца – за ОП2. За начало на гаранционният срок се счита датата на подписване на протокол за пускане в експлоатация, която дата се отразява в гаранционната карта за всяка стока.

7.3.  ИЗПЪЛНИТЕЛЯТ осигурява сервизното обслужване в продължение на гаранционния срок, фиксиран в договора.

7.4. Сервизното обслужване се извършва на място и/или в сервиз на ИЗПЪЛНИТЕЛЯ, като ИЗПЪЛНИТЕЛЯТ със собствени сервизни специалисти отстранява възникналата повреда.

7.5. Гаранционното сервизно обслужване включва разходи за труд, резервни части и транспортна специалистите, профилактика и всички разходи по гаранционно обслужване.

7.6. Разходите за повреди, възникнали в резултат на небрежност и неправилна експлоатация не се включват в гаранционното сервизно обслужване.

         7.7. Изпълнителят гарантира пълната функционална годност на Медицинската апаратура съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност.

7.8. В рамките на гаранционния срок Изпълнителят отстранява със свои сили и средства всички Несъответствия на Медицинската апаратура, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

     7.9. Изпълнителят се задължава да отстрани настъпила повреда в срок от 10 календарни дни или по-кратък, считано от датата на констатирането на повредата. При невъзможност за отстраняване на настъпила повреда в срок от 10 дни, Изпълнителят осигурява на Възложителя оборотна апаратура, която се задължава да монтира и въведе в експлоатация, от същия или подобен клас до пълното отстраняване на дефекта/повредата, като гаранционният срок на Медицинската апаратурата, в процес на поправяне, се удължава със срока през който е траело отстраняването на повредата.
7.10. Договорът влиза в сила от датата на подписването му от двете страни и е със срок до изтичане на гаранционната поддръжка на доставеното медицинско оборудване.

VIII. ПРЕКРАТЯВАНЕ НА ДОГОВОРА.ОТГОВОРНОСТ

8.1. При изтичане на срока на договора.

8.2. По взаимно съгласие, изразено в писмена форма.

8.3. В други случаи, предвидени в нормативен или подзаконов нормативен акт.

IX. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ

9.1. ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

а)
количество и неокомплектованост на стоките или техническата документация (явни недостатъци);

б)
качество (скрити недостатъци):

· при доставяне на стоки не от договорения вид, посочен в Раздел 1.т.1.;

· при констатиране на дефекти при употреба на стоките.

9.2. Рекламации за явни недостатъци на стоките се правят от ВЪЗЛОЖИТЕЛЯ, чрез крайните получатели на стоките, в момента на предаването им, за което се съставя протокол, подписан и от двете страни.

9.3. Рекламации за скрити недостатъци се правят през целия гаранционен срок на доставените стоки.

9.4. ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти в 15 (петнадесет) дневен срок от констатирането им.

9.5. В 10 (десет) дневен срок от получаване на рекламацията, ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено и конкретно дали приема рекламацията или я отхвърля.

9.6. При рекламация за явни недостатъци ИЗПЪЛНИТЕЛЯТ е длъжен в едномесечен срок от получаване на рекламацията за своя сметка и риск да достави на мястото на доставяне количеството липсващи в доставката договорени стоки.

9.7. При рекламация за скрити недостатъци ИЗПЪЛНИТЕЛЯТ е длъжен в едномесечен срок от получаването й да замени доставените дефектни стоки за своя сметка .

X. ОТГОВОРНОСТ ПРИ НЕИЗПЪЛНЕНИЕ

10.1. За неизпълнение на задълженията си по настоящия договор, неизправната страна дължи неустойка в размер на 0,1% на ден върху стойността на неизпълненото в договорените срокове задължение, но не повече от 10% (десет процента) от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка.

10.2. Когато при наличие на рекламации, ИЗПЪЛНИТЕЛЯТ не изпълни задълженията си по раздел IX от настоящия договор в срок, същият дължи на ВЪЗЛОЖИТЕЛЯ неустойка в размер на 3% от цената на стоките, за които са направени рекламациите.

10.3. ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на неустойките от страна на ИЗПЪЛНИТЕЛЯ като задържа гаранцията за изпълнение. Ако стойността на гаранция е недостатъчна за изплащане на договорената неустойка ИЗПЪЛНИТЕЛЯТ дължи плащане до пълният и размер.

10.4. При виновна забава на ИЗПЪЛНИТЕЛЯ, продължила с повече от половината от срока за изпълнение на съответното задължение, ВЪЗЛОЖИТЕЛЯ има право да развали договора едностранно без предизвестие.

XI. ФОРСМАЖОРНИ ОБСТОЯТЕЛСТВА

11.1. Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

11.2. Ако страната, която е следвало да изпълни свое задължение по договора е била в забава, тя не може да се позовава на непреодолима сила.

11.3. “Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

11.4. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди. Непреодолимата сила се доказва от засегнатата страна със сертификат за форсмажор, издаден по съответния ред от компетентния орган в държавата, в която са настъпили  форсмажорните обстоятелства.

11.5. Докато трае непреодолимата сила, изпълнението на задълженията и свързаните с тях насрещни задължения се спира.

11.6. Не представлява “непреодолима сила” събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на ВЪЗЛОЖИТЕЛЯ.
ХII КОНФИДЕНЦИАЛНОСТ

12.1 Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

XІІІ .ОБЩИ РАЗПОРЕДБИ

13.1.Изменения на настоящия договор могат да бъдат правени само с допълнително споразумение, или анекс, съставен в писмена форма и представляващ неразделна част на този договор, при условията на чл.116 от ЗОП.

13.2. За всички неуредени въпроси в настоящия договор ще се прилагат разпоредбите на действащото българско законодателство.

13.3.  Настоящият
договор се сключва и изпълнява в съответствие със законодателството на Република България и представлява цялостно уреждане между страните по отношение предмета на договора.

Настоящият договор се състави в два еднообразни екземпляра, един за ВЪЗЛОЖИТЕЛЯ и един за ИЗПЪЛНИТЕЛЯ

XIV. ДОПЪЛНИТЕЛНИ РАЗПОРЕДБИ

14.1. За всички неуредени в настоящия Договор въпроси се прилага действащото българско

МБАЛ – Силистра”АД           „Медицинска Техника Инженеринг” ООД;                       ул.”Петър Мутафчиев “№       ул. „Димитър Моллов”;;
„ЦКБ” АД клон.Силистра           „УниКредит Булбанк”  гр. София;

IBAN – BG36CECB97901016981000                  IBAN: BG09UNCR76301000043112;                  
BIC/SWIFT/-CECBBGSF.                                      BIC:UNCRBGSF;                               
Този договор съдържа следните приложения, които са неразделна част от него:

Приложение № 1 – Ценово предложение на ИЗПЪЛНИТЕЛЯ;

ВЪЗЛОЖИТЕЛ:....................


  ИЗПЪЛНИТЕЛ: .........................

Изпълнителен директор:

                          
............................................

 /Д-р Д. Костадинова/


                             ............................................

ГЛ.СЧЕТОВОДИТЕЛ:................

/ В. Стефанова/

Съгласували:

ВБ – юрист;

ИГ – зам. д-р ик. дейности;

ГГ – ик. ОП.

